ETA:n sekakomitean päätös N:o 16/94, annettu 28 päivänä lokakuuta 1994, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 325 , 17/12/1994 s. 0067 - 0068

Suomenk. erityispainos Alue 2 Nide 14 s. 0070

Ruotsink. erityispainos Alue 2 Nide 14 s. 0070



ETA:N SEKAKOMITEAN PÄÄTÖS N:o 16/94, annettu 28 päivänä lokakuuta 1994, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta laaditulla pöytäkirjalla, jäljempänä "sopimus", ja erityisesti sen 98 artiklan, sekä katsoo, että sopimuksen liite II on muutettu ETA-sopimuksen pöytäkirjan 47 ja tiettyjen liitteiden muuttamisesta 21 päivänä maaliskuuta 1994 tehdyllä ETA:n sekakomitean päätöksellä N:o 7/94(1), Euroopan parlamentin ja neuvoston direktiivi 94/11/EY(2), annettu 23 päivänä maaliskuuta 1994, kuluttajalle myytäväksi tarkoitettujen jalkineiden pääasiallisissa ainesosissa käytettäviä materiaaleja koskevia merkintöjä koskevien jäsenvaltioiden lakien, asetusten ja hallinnollisten määräysten lähentämisestä on otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä II olevan XIX luvun 3 kohdan d alakohdan (Neuvoston päätös N:o 93/465/ETY) jälkeen seuraava: "3e. 394 L 0011: Euroopan parlamentin ja neuvoston direktiivi 94/11/EY, annettu 23 päivänä maaliskuuta 1994, kuluttajalle myytäväksi tarkoitettujen jalkineiden pääasiallisissa ainesosissa käytettäviä materiaaleja koskevia merkintöjä koskevien jäsenvaltioiden lakien, asetusten ja hallinnollisten määräysten lähentämisestä (EYVL N:o L 100, 19.4.1994, s. 37). Tätä sopimusta sovellettaessa direktiiviä koskevat seuraavat mukautukset: a) Lisätään liitteessä I olevan 1 kohdan a alakohtaan "päällistä" koskevien kirjallisten viitteiden luettelo seuraavasti: FI Päällinen IS Efri hluti N Overdel S Ovandel b) Lisätään liitteessä I olevan 1 kohdan b alakohtaan "vuorta ja sisäpohjaa" koskevien kirjallisten viitteiden luettelo seuraavasti: FI Vuori ja sisäpohja IS Fó sur og bindsóli N Fôr og bindsåle S Foder och bindsula c) Lisätään liitteessä I olevan 1 kohdan c alakohtaan "ulkopohjaa" koskevien kirjallisten viitteiden luettelo seuraavasti: FI Ulkopohja IS Slitsóli N Yttersåle S Slitsula d) Lisätään liitteessä I olevan 2 kohdan a alakohdan i alakohtaan "nahkaa" koskevien kirjallisten viitteiden luettelo seuraavasti: FI Nahka IS Le sur N Lær S Läder e) Lisätään liitteessä I olevan 2 kohdan a alakohdan i alakohtaan "pinnoitettua nahkaa" koskevien kirjallisten viitteiden luettelo seuraavasti: FI Pinnoitettu nahka IS Hú sa s le sur N Belagt lær S Överdraget läder f) Lisätään liitteessä I olevan 2 kohdan b alakohtaan "tekstiilejä" koskevien kirjallisten viitteiden luettelo seuraavasti: FI Tekstiilit IS Textílefni N Tekstilmaterialer S Textilmaterial g) Lisätään liitteessä I olevan 2 kohdan c alakohtaan "muita materiaaleja" koskevien kirjallisten viitteiden luettelo seuraavasti: FI Muut materiaalit IS Öll önnur efni N Andre materialer S Övriga material". 2 artikla Euroopan parlamentin ja neuvoston direktiivin 94/11/EY suomeksi, islanniksi, norjaksi ja ruotsiksi laaditut tekstit, jotka on liitetty tämän päätöksen vastaavaan toisintoon, ovat todistusvoimaisia. 3 artikla Tämä päätös tulee voimaan 1 päivänä maaliskuuta 1995, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 28 päivänä lokakuuta 1994. ETA:n sekakomitean puolesta Puheenjohtaja H. HAFSTEIN (1) EYVL N:o L 160, 28.6.1994, s. 1, ja ETA-täydennysosa N:o 17, 28.6.1994 (2) EYVL N:o L 100, 19.4.1994, s. 37